Аскат Сулайманов

Аскат Сулайманов — Кыргызстандык актёр.

 Өмүр баяны 

 Балалыгы 
Аскат Сулайманов 1978-жылы 27-майда Балыкчы шаарында жарык дүйнөгө келген.Түбү Кеминден болгону менен Балыкчыда өскөн. Үй бүлөдө 4 бир тууган: эки эжеси, бир карындашы бар.Ата-энеси кичине кезинде эле ажырашып,апасы жалгыз   өзү тарбиялап ,өстүргөн .

Актер өзүнүн балалыгы тууралуу sputnik.kgге берген маалыматында мынтип эскерет:

''— Бала кезимде жайлоодо үч ай жүрөм деп биттеп кеткем. Келгенде апам кийимдеримди өрттөп, чачымы да алып салган . 6-класста окуп жүргөндө эки эжесин бир күндө эки жакка ала качып кетишет. Апасы иштегендиктен үй тиричилигине тиешелүү түйшүктүн баары кичинекей Аскаттын мойнуна түшкөн. Мектепте тентектик жагынан эч кимди алдыга салчу эмес. Ал бул тууралуу "7-класстагы кез. Марс, Сникерс деген шоколаддар жаңы чыга баштаган. Балдар менен шоколадга мелдеше кетип, Мунара деген классташ кызымдын кол чатырын көтөрүп алып үчүнчү кабаттан секирип кетип ,өлүмдөн араң калгам.

Кийин 11-класс болуп чоңоюп эле калганда Гүлзат деген классташ кызым мени дайыма эле "Сулайманов суслик" дей берди. Бир айтып бир койбойт. Анан "Чипп менен Дейл" мультфильминдеги чымындын атынан аны "Вжик" деп койдум. Класстын баары эле кыраан каткырык болуп жатып калышты. Ошондо катуу намыстанып "сени сабатам" дегенинен кыйын болуп "чакырчы жигит-мигитиңди" деп койгом. Бир күнү дүкөндө нанга кезекте турсам 5-6 бала келип "экинчи Гүлзатты "Вжик" дебе" дешти. Мен "айтам эле, ал деле мени "суслик" деп жатпайбы" дедим. Ошол жерден жабыла сабап киришти. Кечке маал көзүмдү ачсам дүкөндүн артында жатам. Кийин көл жээктен кармап алып алардан өчүмдү алгам" деп жылмаят. 

 Чыгармачылык жолу 
1995-жылы Ленин атындагы 4-гимназия мектебин бүтүрүп, Алматы шаарындагы Темирбек Жургенов атындагы Театр жана кино институтуна тапшырган.

Мектепти бүтүп жатканда Таласта Манастын миң жылдыгына карата маданият үйүнүн кызматкерлеринин ортосунда чоң конкурс болуп, "Карагул ботом" спектаклинде Карагулду ойноп барат. Жыйынтыгында жаштар арасында мыкты роль наамын алып, диплом менен хрусталь ваза беришкен. Ал сыйлыктар актер үчүн Оскар сыйлыгына тете эле. Ошол сезим өспүрүмгө түрткү берип, актер болуусуна шарт түзгөн.

 Тартылган кинолору
Эн биринчи казактардын ''Камерадан репортаж'' деген тасмада тартылган . Кийин "Айыл өкмөтү", "24 саат ","Уурунун махабаты ","Апамдын махабаты ","Свет аке" кинолорунда роль жараткан. 

2007-жылы" Кууш жолдо" драма- сериалына ,2008-жылы "Теңири" филмине тартылат .  Актёрго чоң ийгиликти дагы бир жолу 2012-жылы чыккан "Президент жана бомж "филми алып келет.Көпчүлүккө  милициянын ролу менен  таанылган актер 8 фильмде ушул образды жаратат.

Акыркы жылдары актёрду комедия жанрындагы фильмдерде көп кездештиребиз:"Такебай" (2018) "Күйөө жолдош "(2022),"Байкуш"(2022), "Курьер "(2022),"Буюрса "(2023),"Кошуналар"(телесериал) ," Кошбой"(2023)," Особняк"(2023), "Полчан"(2023)ж.б. 

Ошондой эле 2022-жылы улуу манасчы Сагымбай Орозбаков тууралуу "Сагымбай манасчы "тарыхый-биографиялык филминде башкы ролду аткарды. 
 Тасмаграфиясы 

 Үй-бүлөсү 

— 19 жашында Элмира аттуу курсташ кызына баш кошуп Арген, Арсен, Арлен аттуу уулдуу жана Айназик, Аделина деген кыздуу болгон. Бир жыл мурун никесин жаңырткан.

 Колдонулган булактар 
https://sputnik.kg/20170527/askat-sulajmanov-tuuraluu-fakty-1033560132.html

https://www.super.kg/article/show/14691